open-index/open-wikipedia-markdown huggingface dataset:
Artézska voda

thumb|Artézska voda so studňou
**Artézska voda**  je podzemná voda s napätou hladinou, ktorej voľná hladina leží vyššie než zemský povrch. Z prameňa voda samovoľne vyviera bez nutnosti čerpania vplyvom pôsobenia litostatického tlaku, miesto vyvierania sa nazýva **artézska studňa**. Artézska voda vzniká v priepustnej vrstve najčastejšie medzi dvoma synklinálnymi vrstvami, ktoré sú pre vodu nepriepustné (odborne izolátory), pri ich prerazení pod hladinou podzemnej vody, dochádza k samovoľnému úniku vody pod tlakom. Vyvieranie artézskej vody môže mať za následok natoľko veľký pokles tlaku vody, že dôjde k zániku artézskeho výveru vody. Veľké množstvo takýchto prameňov sa nachádza v Austrálii. Môže byť prírodná alebo umelo vytvorená.

Názov pochádza z francúzskej oblasti Artois, kde v 12. storočí kartuziánski mnísi vybudovali veľké množstvo takýchto studní. Najstaršie záznamy o artézskych studniach pochádzajú zo Sýrie a Egypta.

Na Slovensku môžeme artézske pramene nájsť napríklad v Lučenci a v Číčove.

## Referencie

## Iné projekty

## Zdroj

Kategória:Voda
Kategória:Hydrológia
Kategória:Hydrogeológia
František Oldřich Kinský

**František Oldřich Kinský z Vchynic a Tetova** (* 1634, Chlumec nad Cidlinou; † 27. február 1699, Viedeň) bol český diplomat a politik v službách Habsburgovcov.

## Stručná kariéra v dátach
* v rokoch 1667 – 83 prezident apelačného súdu
* 1688 dostal Rad zlatého rúna
* od roku 1689 člen tajnej rady
* v roku 1683 sa stal najvyšším kancelárom Českej dvorskej kancelárie
* od roku 1695 sa dostal na vrchol politickej moci, lebo dokonale ovládal a riadil zahraničnú politiku Habsburského dvora.

Kategória:Narodenia v 1634
Kategória:Úmrtia v 1699
Kategória:Nositelia Rádu zlatého rúna
Kategória:Českí diplomati
Kategória:Kinskí
Dekompresná choroba

**Dekompresná choroba** alebo **kesónová choroba** (angl. *decompression illness*, DCI) je choroba vznikajúca následkom poklesu okolitého tlaku, ktorému je vystavené telo.  Riziku dekompresnej choroby sú vystavení potápači, letci, astronauti (kozmonauti) a pracovníci v kesónoch.

Je súhrnným termínom pre dva typy  patologických stavov
# dekompresné ochorenie (*decompression sickness*, DCS)
# mozgová cievna plynová embólia (*cerebral arterial gas embolism*, CAGE)

Na liečbu dekompresných chorôb sa používa hyperbarická kyslíková terapia.

## Pozri aj
*Bezdekompresná hĺbka

Kategória:Potápačská medicína
Kategória:T70 Účinky tlaku vzduchu a tlaku vody
Vršatec

**Vršatec** (normovaný názov; iné názvy: **Vršatský hrad**, **Vršatecký hrad**) je zrúcanina hradu nachádzajúca sa na bradle Vršatec, nad obcou Vršatské Podhradie v Bielych Karpatoch.

## Dejiny
Oblasť bola obývaná už skôr ľuďmi z lužickej a púchovskej kultúry, od 9. až 10. storočia aj slovanskými kmeňmi. Výstavba hradu, ktorý patril do línie brániacej severozápadné hranice Uhorska, sa začala v 13. storočí po mongolskom vpáde. Základ hradu tvoril horný hrad s vnútornou vežou, ktorá bola dominantným obranným zariadením celého komplexu. Koncom 13. storočia sa hrad stal súčasťou panstva Matúša Čáka Trenčianskeho. V roku 1394 ho získal Stibor zo Stiboríc. V 15. storočí hrad prešiel rozsiahlou rekonštrukciou, roku 1439 sa objavila aj prvá písomná zmienka o Vršatskom Podhradí, vtedy označovanom ako *Podhradhye*.

Neskôr hrad vystriedal viacero majiteľov, patril napr. kráľovnej Barbore, jej dcére Alžbete či drobnej šľachte. V 17. storočí došlo k ďalším úpravám hradu, ktorý však postupne začal upadať, pretože šľachta začala uprednostňovať nižšie položené sídla, hlavne kaštieľ v Pruskom. Majiteľom hradu okrem podhradia patrili aj ďalšie obce: Bohunice, Červený Kameň, Pruské, Krivoklát, Tuchyňa, Výčapy a Mikušovce.
alt=Zrúcanina hradu Vršatec|náhľad|Zrúcanina hradu Vršatec v podvečernom svetle.
Roku 1680 hrad vypálilo cisárske vojsko. Po rekonštrukcii však hrad vyhorel roku 1707, počas Rákociho povstania ho navyše cisárske vojská zámerne zničili výbušninami. Majitelia k ďalšej rekonštrukcii neprikročili. Dnes je z hradu zrúcanina. O jej konzervovanie a sprístupnenie sa usilujú miestni dobrovoľníci.

## Prístup
Z obce Vršatského Podhradia, z autobusovej zastávky je to k zrúcanine hradu Vršatec asi 10 minút pešo po  značke.

## Referencie

## Iné projekty

## Externé odkazy
* Poloha hradu a prístup na turistickej mape

Kategória:Hrady a zámky na Slovensku
Kategória:Biele Karpaty
Kategória:Ruiny na Slovensku
Kategória:Vršatské Podhradie
Kategória:Stavby v okrese Ilava
Kategória:Vršatské bradlá
Svetová konfederácia činností pod vodou

400px|náhľad|Vzdelávanie systém CMAS
**Svetová konfederácia činností pod vodou** (iné názvy: **Medzinárodná konfederácia činností pod vodou, Svetová konfederácia pre činnosti/činnosť pod vodou, Svetová konfederácia potápačských aktivít, Svetová potápačská konfederácia**;  - "svetová konfederácia subakvatických činností", skr. **CMAS**, ) je medzinárodná športová organizácia, ktorá združuje 80 národných športových zväzov potápačských športov a aktivít. Vznikla v roku 1959 a sídli v Ríme, v Taliansku. V súčasnosti jej prezidentom je Talian Achille Ferrero. 
Medzi 15 zakladajúcich členov patrili: Belgicko, Brazília, Francúzsko, Grécko, Holandsko, Juhoslávia, Malta, Monako, NSR, Portugalsko, Spojené kráľovstvo, Španielsko, Švajčiarsko, Taliansko a USA.

## Štruktúra organizácie
* Riadiaci výbor
* Rada riaditeľov
* Výbory

### Výbory
* Športové výbory:
** Apnea disciplíny
** Podhladinový hokej
** Plávanie s plutvami (eng. Finnswimming)
** Orientačné potápanie
** Podhladinové ragby

* Vedecké výbory:
** Kultúrne dedičstvo pod hladinou
** Podmorská geológia
** Biológia a ochrana prírody
** Vzťahy medzi amatérmi a profesionálmi
** Propagácia, publikácie a dokumentácia

* Technické výbory:
** Štandardy a ekvivalentné kvalifikácie
** Vzdelávanie
** Technické potápanie
** Bezpečnosť potápania
** Špecifické úlohy

* Zvláštne výbory podriadené Riadiacemu výboru:
** Právna komisia
** Lekárska komisia
** Komisia foto-film-video
** Disciplinárna komisia
** Odvolacia komisia
** Komisia pre mládež

## Členské zväzy

**Európa**
* 
* 
* 
* 
* 
* 
*  
*  
* 
*  
* 
* 
*  
* 
* 
*  
* 
* 
* 
* 
* 
*  
* 
* 
* 
* 
*  
*  
*  
* 
*  
*  Slovensko
* 
* 
* 
*  
* 
*  
*  
* 

**Ázia**
* 
* 
*  
*  
*  
* 
* 
*  
*  
*  
*  
*  
*  
* 
* 
* 
* 


**Oceánia**
*  
*  
*  
*  

**Amerika**
*  
*  
*  
*  
*  
*  
*  
*  
*  
*  
*  


**Afrika**
*  
*  
*  
*  
*  
*  
*  
*  
*  
*  
*  

## Externé odkazy
* Oficiálna stránka CMAS  / 
* Zväz potápačov Slovenska 

Kategória:Potápanie
Kategória:Podhladinový hokej
Kategória:Podhladinové ragby
P
Kategória:Organizácie založené v 1959
Jednota slovenskej mládeže

náhľad|Sídlo na Cukrovej 14 v Bratislave

**Jednota slovenskej mládeže** je nacionalistické a pravicové občianske združenie, pôsobiace na Slovensku od roku 2002.

## Dejiny
Organizácia vznikla ako ideový nástupca štúrovskej „Jednoty mládeže slovenskej“. Hlavným vedúcim sa stal jeden z najbližších spolupracovníkov Stanislava Pánisa Slavomír Jančok. 

JSM v roku 2002 organizovala tábory pre slovenskú mládež z Maďarska, s podporou Karpatskej nadácie. V rokoch 2003 - 2005 bola organizátorom „Dní panovníka Rastislava“. V roku 2004 organizácia obnovila nacionalistický časopis *Nástup*, ktorý sa stal propagačným nástrojom „pánisovského“ národno-kresťanského realizmu. V roku 2005 začala organizácia napriek členstvu v Konfederácii národných síl Jána Slotu spoluprácu so Slovenskou pospolitosťou a Novým Slobodným Slovenskom. V januári 2006 po nezhodách so Stanislavom Pánisom opustil Jančok SNJ, a krátko nato boli z funkcií OZ odstránení ľudia blízki Pánisovi.

Slavomír Jančok situáciu využil nielen na odstavenie Pánisa, ale aj na získanie „Kanadskej slovenskej ligy na Slovensku“ a „Spoločnosti priateľov Zahraničnej Matice slovenskej v Toronte“, čím získal kontrolu nad rodným domom prezidenta Jozefa Tisa. Pre jednotu slovenskej mládeže sa stáva typickou vzájomná previazanosť finančných aktivít a ideológie, kde sa okrem nacionalizmu a na Slovensku prekvapivého monarchizmu vyskytuje aj ekologický radikalizmus a fanatická „mariánska duchovnosť“. JSM je členom Európskeho národného frontu (Zondlak 2006) a má silné osobné i politické väzby na časť slovenskej menšiny v Maďarsku.

JSM v roku 2007 posilnila svoju spoluprácu s kanadskými Slovákmi, v roku 2006 vytvorila vlastný „Stály rozhodcovský súd“ a obnovuje ako svoje centrum Tisov rodný dom. Časopis „Nástup“ sa ideologicky vyhraňuje: oficiálne sa posilňuje demokratické zmýšľanie v JSM, vytvára sa rubrika „Eko-impulz“ a objavujú sa články o národno-kresťanskom realizme, ktoré otvorene kritizujú Pánisa a obviňujú ho z nedostatočných filozofických základov a formalizmu.

## Súčasnosť
Jednota slovenskej mládeže so svojím „kontrarevolučným myslením“ predstavuje v slovenskej extrémnej pravici výnimku. V rámci konfederácie Intermarium pripravila vyhlásenie proti bieloruskému režimu, aktívne obhajuje a propaguje alternatívne hospodárstvo a ekológiu, vytvára intelektuálne pôsobiacu zmes volaní po priamej demokracii, obnove malých spoločenstiev, alternatívnej ekonomike, a ochrane životného prostredia ale všetko s fundamentálnym kresťanským, a takmer otvorene katolíckym a nacionalisticko-monarchistickým základom.

## Externé odkazy
* Oficiálne stránky JSM 

Kategória:Občianske združenia na Slovensku
Kategória:Slovenský nacionalizmus
Vänern

right|thumb|Jazero Vänern

**Vänern** je jazero, ktoré sa nachádza na juhozápade Švédska. Je to najväčšie švédske jazero a tretie najväčšie jazero v Európe. Má rozlohu , je  dlhé a približne  široké. Na jazere sa nachádza množstvo ostrovov (najväčší je ostrov Torsö). 

## Iné projekty

## Externé odkazy
* www.vanern.se/

Kategória:Jazerá vo Švédsku
Šemšiansky potok

**Šemšiansky potok** je potok v západnom Above, na území okresu Košice-okolie. Je to ľavostranný prítok Čečejovského potoka, meria 9,3 km a je tokom VII. rádu.

## Prameň
Pramení v juhovýchodnej časti Volovských vrchov na juhojuhovýchodnom svahu Bielej skaly (597,3 m n. m.) v lokalite Panský les, v nadmorskej výške približne 460 m n. m. 

## Smer toku
Od prameňa tečie sprvu juhozápadným smerom, následne vteká do vodnej nádrže Šemša a pokračuje severojužným smerom. Pod obcou Šemša tečie prechodne juhojuhovýchodným smerom, po sútoku s Vydumancom sa stáča juhozápadným smerom. Na dolnom toku, medzi sútokom so Slaným potokom a ústím, tečie juhojuhozápadným smerom.

## Geomorfologické celky
*Volovské vrchy, podcelok Holička
*Košická kotlina, podcelok Medzevská pahorkatina

## Prítoky
*pravostranné: prítok spod Sedla pod Bielou skalou (535 m n. m.), krátky prítok prameniaci Z od kostola v Šemši, Slaný potok
*ľavostranné: prítok z lokality Chrasť, Vydumanec

## Ústie
Do Čečejovského potoka sa vlieva juhojuhovýchodne od obce Paňovce v nadmorskej výške cca 225 m n. m. 

## Obce
*Šemša
*Paňovce (juhovýchodná časť katastrálneho územia, netečie intravilánom)

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Košice-okolie
Zlatín

**Zlatín** je potok na východnom Slovensku, na rozhraní historických regiónov Abov a Turňa, na území Košice-okolie. Je to ľavostranný prítok Čečejovského potoka, má dĺžku 7,4 km a je tokom VII. rádu.

Pramení na juhovýchodnom okraji Volovských vrchov, v podcelku Holička na juhozápadnom úbočí Podkovy (569,4 m n. m.) v lokalite Pod kúpeľom, v nadmorskej výške približne 400 m n. m. Od prameňa tečie najprv na krátkom úseku na juhojuhovýchod, potom na východojuhovýchod, sprava priberá jeden a zľava dva krátke prítoky prameniace v lokalite Pod kúpeľom, ďalej zľava prítok z lokality Podkova a následne sa stáča severojužným smerom, pričom vteká do Košickej kotliny, do podcelku Medzevská pahorkatina. Potom priberá ľavostranný prítok zo západného okraja Nováčanského lesa, z tej istej strany vzápätí prítok z juhovýchodného svahu Podkovy, pričom prechodne tečie juhojuhovýchodným smerom. Zľava ďalej priberá prítok z lokality Kratkaníky, podteká cestu II. triedy č. 548 a na krátkom úseku tečie znovu severojužným smerom. Z ľavej strany následne priberá Kobylský potok, stáča sa juhovýchodným smerom a zľava priberá svoj najvýznamnejší prítok, Nováčanský potok. Potom už pokračuje smerom na juh, vytvára oblúk prehnutý na východ a severoseverozápadne od obce Paňovce ústi v nadmorskej výške 241,0 m n. m. do Čečejovského potoka.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Košice-okolie
Čičkovský potok

**Čičkovský potok** je potok v Above, na území mesta Košice, kde preteká okresmi Košice I a Košice II. Je to ľavostranný prítok Myslavského potoka, meria 5 km a je tokom VI. rádu.

Pramení vo východnom výbežku Volovských vrchov, na okraji podcelku Kojšovská hoľa, juhozápadne od Bankova v lokalite Košický les, v nadmorskej výške približne  Od prameňa tečie spočiatku juhojuhovýchodným smerom, vteká do Košickej kotliny, do podcelku Medzevská pahorkatina a sprava priberá krátky prítok z lokality Čierne. Následne tečie prechodne juhovýchodným smerom, tečie cez Čičky-majer, stáča sa severojužným smerom a podteká Triedu KVP. Ďalej pokračuje po hranici medzi košickými mestskými časťami Západ na ľavom a Sídlisko KVP na pravom brehu. Na dolnom toku podteká Moskovskú triedu a zľava priberá Račí potok. Tesne pred ústím sa stáča na juhovýchod, podteká aj Myslavskú ulicu a na krátkom úseku tečie územím mestskej časti Myslava. Severne od Luníka IX ústi v nadmorskej výške cca  do Myslavského potoka.

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v Košiciach
Kategória:Vodné toky v okrese Košice I
Kategória:Vodné toky v okrese Košice II
Vrbica (prítok Myslavského potoka)

**Vrbica** je potok v Above, na území okresu Košice-okolie. Je to ľavostranný prítok Myslavského potoka, meria 5,4 km a je tokom VI. rádu.

Pramení vo Volovských vrchoch, v podcelku Kojšovská hoľa, južne od kóty 719,4 m a zároveň severne od obce Vyšný Klátov, v nadmorskej výške približne  Od prameňa tečie juhovýchodným smerom, zľava priberá prítok () prameniaci juhojuhovýchodne od kóty 719,4 m, esovito sa ohýba a vteká do Košickej kotliny, do podcelku Medzevská pahorkatina. Tu priberá pravostranný prítok z lokality Pri Krížnej hore, ďalej pokračuje juhojuhovýchodným smerom a zľava priberá prítok z juhovýchodného úbočia Kuriškovej (). Ďalej preteká cez chatovú osadu Mlynky (východne od obce Nižný Klátov), kde z ľavej strany priberá najprv prítok z lokality Pštrosov fľak, potom prítok z juhojuhozápadného svahu Kamenného hrbu (). V južnej časti tejto chatovej osady, východojuhovýchodne od centra Nižného Klátova, ústi v nadmorskej výške cca  do Myslavského potoka.

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v Košiciach
Kategória:Vodné toky v okrese Košice-okolie
Louis Raymond

**Louis Raymond** (* 1895 - † 1962) bol juhoafrický tenista. Medzi jeho najväčšie úspechy v tenise patrí zlatá medaila v tenise, v mužskej dvojhre z olympijských hier v roku 1920 v Antverpách. Na grandslamových turnajoch patria medzi jeho úspechy účasť v semifinále Wimbledonu 1924 a účasť vo štvrťfinále French Championships 1927.

Juhoafrickú republiku reprezentoval aj v Davisovom pohári odohral celkovo 21 zápasov, z toho 13 v dvojhre (5 výhier, 8 prehier) a 8 v štvorhre (5 výhier, 3 prehry).

## Zdroj

## Externé odkazy

Kategória:Narodenia v 1895
Kategória:Úmrtia v 1962
Kategória:Juhoafrickí tenisti
Kategória:Juhoafrickí olympionici
Kategória:Olympijskí víťazi v tenise
Baštiansky potok

**Baštiansky potok** je potok v Above, na území okresov Košice-okolie a Košice II. Je to pravostranný prítok Myslavského potoka, meria 3 km a je tokom VI. rádu.

Tečie v Košickej kotline, v podcelku Medzevská pahorkatina, kde pramení južne od obce Baška na severozápadnom svahu vrchu Najmoš (), v nadmorskej výške približne  Od prameňa tečie na krátkom úseku na severovýchod, sprava priberá krátky prítok, stáča sa východojuhovýchodným smerom a vstupuje na územie mesta Košice. Tu preteká cez lokalitu Nad vinicami južne od mestskej časti Myslava. Pri mestskej časti Luník IX sa oblúkom stáča na severovýchod a na severnom okraji tejto mestskej časti ústi v nadmorskej výške cca  do Myslavského potoka.

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v Košiciach
Kategória:Vodné toky v okrese Košice II
Kategória:Vodné toky v okrese Košice-okolie
Vrbica

**Vrbica** môže byť:

* mestečko, ktoré splynulo s Liptovským Mikulášom, pozri Vrbica (Liptovský Mikuláš)
* potok pri Košiciach, pozri Vrbica (prítok Myslavského potoka)
* skrátený názov obce Hontianska Vrbica
Kamenný potok (prítok Myslavského potoka)

**Kamenný potok** je potok v Above, preteká západnou časťou mesta Košice, cez okresy Košice I a Košice II. Je to ľavostranný prítok Myslavského potoka, meria 4,1 km a je tokom VI. rádu.

Pramení vo Volovských vrchoch, v podcelku Kojšovská hoľa, na juhovýchodnom svahu Kamenného hrbu () v nadmorskej výške približne  Od prameňa tečie spočiatku severojužným smerom, zľava priberá krátky prítok () a preteká západnou časťou Košického lesa. Následne sa stáča juhojuhovýchodným smerom, priberá ľavostranný prítok vznikajúci juhozápadne od kóty 513,0 m, vstupuje do Košickej kotliny, do podcelku Medzevská pahorkatina a preteká chatovou osadou Girbeš. Na dolnom toku preteká okrajovo intravilánom mestskej časti Myslava, na krátkom úseku tečie smerom na juh a podteká Myslavskú cestu a severozápadne od jej centra ústi v nadmorskej výške cca  do Myslavského potoka.

## Referencie

Kategória:Potoky na Slovensku
Kategória:Povodie Hornádu
Kategória:Vodné toky v Košiciach
Kategória:Vodné toky v okrese Košice I
Kategória:Vodné toky v okrese Košice II
Plch

**Plch** môže byť:
* slovenský názov rodov z čeľade plchovité, pozri pod plchovité
* obec v Česku, pozri Plch (okres Pardubice)
* priezvisko, pozri Plch (priezvisko), napr.:
** Ján Plch (* 1974), slovenský hokejista
** Pavel Plch, český hudobník
** Lenka Plchová, slovenská atlétka
Džiró Sató

náhľad|Džiró Sató
**Džiró Sató**, jap. 佐藤 次郎 / *Satō Jirō* (* 5. január 1908, prefektúra Gunma - † 5. apríl, 1934, Melacký prieliv) bol japonský tenista. Medzi jeho najväčšie úspechy v tenise patria účasti v semifinále dvojhry na grandslamových turnajoch French Championships (1931, 1933), Wimbledon (1932, 1933) a Australian Championships (1932), a účasti vo finále štvorhry na turnajoch Wimbledon (1933) a Australian Championships (1932 v zmiešanej štvorhre).

Vo svojej dobe dokázal poraziť špičkových svetových tenistov, napr. Freda Perryho, Jacka Crawforda či Bunnyho Austina.

Japonsko reprezentoval aj v Davisovom pohári, odohral celkovo 28 zápasov, z toho 18 v dvojhre (14 výhier, 4 prehry) a 10 v štvorhre (8 výhier, 2 prehry).

5. apríla 1934 spáchal v Malackom prielive počas plavby na zápas Davisovho pohára samovraždu skokom do vody.

## Zdroj

## Iné projekty

Kategória:Japonskí tenisti
Kategória:Narodenia v 1908
Kategória:Úmrtia v 1934
Kategória:Obete samovrážd
Oľšava (prítok Bodvy)

**Oľšava** (staršie **Olšava**) je potok na území historického regiónu Turňa, v západnej časti okresu Košice-okolie. Je to ľavostranný prítok Bodvy, meria 9 km a je tokom V. rádu.

## Prameň
Pramení vo Volovských vrchoch, v podcelku Kojšovská hoľa, na VJV svahu Hrbu (947,4 m n. m.) v nadmorskej výške približne 860 m n. m. 

## Opis toku
V pramennej oblasti tečie severojužným smerom, tečie lokalitou Pod Rumankou a zľava priberá prítok zo SSZ svahu Harklova (783,5 m n. m.). Následne sa koryto esovito ohýba, tečie cez Petrovu dolinu a z ľavej strany priberá prítok z lokality Kobylia hora. Potom tečie východne od obce Poproč, v ústí Petrovej doliny sa koryto rozvetvuje, opäť zľava priberá prítok z Vlčej doliny a vteká do Košickej kotliny, do podcelku Medzevská pahorkatina. Vzápätí preteká popri opustenej Rúfus bani na pravom brehu, zľava priberá prítok z lokality Volovač a opäť sa vetví na dve ramená. Ďalej mení smer toku prechodne na západojuhozápad, preteká intravilánom obce Jasov, kde priberá svoj najvýznamnejší prítok, Zadný potok, z pravej strany. Odtiaľ pokračuje na krátkom úseku severojužným smerom, potom sa stáča na juhojuhovýchod a podteká cestu II. triedy č. 548. V priestore južne od jasovského kostola sa potok napokon ohýba na juhojuhozápad, podteká ešte cestu II. triedy 550 a južne od centra Jasova, priamo pod bralom (350,1 m n. m.) so zvyškami Jasovského hradu, ústi v nadmorskej výške cca 255 m n. m. do Bodvy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky vo Volovských vrchoch
Kategória:Vodné toky v Košickej kotline
Kategória:Vodné toky v okrese Košice-okolie
Pustý hrad

**Pustý hrad** môže byť:

*zrúcanina hradu nad Sklenými Teplicami, pozri Pustý hrad (Sklené Teplice)
*zrúcanina hradu nad Zvolenom, pozri Pustý hrad (Zvolen)
*kopec na ktorom sa nachádza zrúcanina hradu Cerovo pri obci Cerovo
Van der Waalsov polomer

**Van der Waalsov polomer** atómu je polomer imaginárnej tvrdej sféry, ktorý môže byť použitý pre aproximáciu veľkosti atómu. Van der Waalsov polomer sa zisťuje meraním vzdialenosti dvoch atómov, ktoré nie sú k sebe chemicky viazané, v kryštáli.

Názov získal podľa nositeľa Nobelovej ceny za fyziku z roku 1910 Johannese Diderika van der Waalsa.

## Van der Waalsov objem
Van der Waalsov objem atómu je objem sféry s polomerom rovným van der Waalsovmu polomeru príslušného atómu.

Dva atómy, ktoré medzi sebou nevytvárajú chemickú väzbu musia mať vždy vzdialenosť stredov jadier väčšiu ako je súčet ich van der Waalsových polomerov. V prípade, že sú atómy viazané kovalentnou väzbou, vzdialenosť medzi ich stredmi sa zmenší. Tiež van der Waalsov objem molekuly, ktorej atómy sú kovalentne viazané je menší ako súčet van der Waalsových objemov všetkých atómov.

## Pozri aj

* Atómový polomer
* Iónový polomer

Kategória:Fyzikálna chémia
HB Reavis Group

náhľad|Logo
náhľad|Sídlo na Karadžičovej v Bratislave

**HB Reavis Group** je medzinárodná developerská skupina, ktorá vznikla v roku 1993 v Bratislave.

Pôsobí na trhoch v strednej a východnej Európe (Poľsko, Česko, Slovensko, Maďarsko) v Spojenom kráľovstve a v Turecku. Svoje aktivity rozširuje aj na ďalšie nové trhy, napríklad Nemecko. Má viac ako 400 zamestnancov. Skupina do konca roku 2014 realizovala projekty s celkovou prenajímateľnou plochou presahujúcou 750-tisíc m2. Vlastný kapitál spoločnosti dosahoval ku koncu júna 2014 917 miliónov € a aktíva 1,58 miliardy €.

Prvým projektom skupiny bol projekt BBC 1 (Bratislava Business Center) na Prievozskej ulici v druhej polovici 90. rokov 20. storočia. Na spoluprácu sa im podarilo presvedčiť softvérovú firmu Asset (súčasné Asseco), ktorá tvorila obrovské finančné prebytky.

Na Slovensku je skupina HB REAVIS (od roku 1993) prítomná prostredníctvom developerskej spoločnosti HB Reavis Slovakia. Patrí medzi najvýznamnejších developerov v krajine a zameriava sa na projekty v segmente kancelárskych, obchodných a logistických nehnuteľností. V roku 2016 spoločnosť HB Reavis Group získala ocenenie Tretí najväčší komerčný developer v Európskej únii.

## Podnikateľský model
Základnou strategickou črtou skupiny je využívanie integrovaného obchodného modelu, ktorý zahŕňa development, výstavbu, správu majetku a investičný manažment.

## Vybrané ocenenia HB REAVIS Group

* 2012 *Euromoney Real Estate Awards*: Najlepší developer kancelárskych priestorov
* 2005 *Euromoney Real Estate Awards*: Najlepší developer strednej a východnej Európy (Emerging Europe)

## Externé odkazy
* Oficiálna stránka

Kategória:Podniky na Slovensku
Witan

thumb|300px|Anglosaský kráľ obklopený členmi Witenagemotu (11. storočie)
**Witan** alebo **Witenagemot** bol poradný orgán anglosaských panovníkov, ktorý vznikol približne v 7. storočí z rôznych zoskupení starších členov rodov. 

Mal na starosti tvorbu zákonov a určovanie právomocí vládcu. Mal veľkú autoritu, lebo rozhodoval aj o odvolaní panovníka a výbere nástupcu po jeho smrti. V tomto období sa ešte kráľovský titul nededil automaticky z otca na syna.

## Externé odkazy

*  
* 
* 
* 

Kategória:Dejiny Spojeného kráľovstva
Canterbury

right|thumb|Canterbury

**Canterbury** je mesto v južnom Kente na juhovýchode Anglicka. 

Bolo postavené na križovatke troch obchodných ciest v stredoveku. Mesto je známe svojou históriou s prvkami stredovekej architektúry, napríklad mestská katedrála alebo historické jadro. Je sídlom canterburského arcibiskupa, hlavy anglikánskej cirkvi.

## Obyvateľstvo

## Osobnosti mesta
* Augustín z Canterbury (* okolo 540 - † 604), taliansky mních, misionár a svätec 
* Lanfrank z Pavie (* cca 1010 – † 1089), taliansky teológ a arcibiskup z Canterbury 
* Anselm z Canterbury (* 1033 – † 1109), taliansky filozof, teológ, svätec a canterburský arcibiskup
* Tomáš Becket (* 1118 - † 1170), lord kancelár, arcibiskup z Canterbury a svätec
* Christopher Marlowe (* 1564 – † 1593), básnik, Shakespeareov predchodca
* Joseph Conrad (* 1857 – † 1924), anglický spisovateľ poľského pôvodu 
* Ian Fleming (* 1908 – † 1964), námorný dôstojník, novinár, bankový úradník, pobočník šéfa tajnej služby v britskom námorníctve a spisovateľ, tvorca Jamesa Bonda
* Cyril Northcote Parkinson (* 1909 – † 1993), historik a spisovateľ
* Trevor Pinnock (* 1946), dirigent a cembalista
* Orlando Bloom (* 1977), herec

## Partnerské mestá
*  Certaldo, Taliansko, 1997
*  Mölndal, Švédsko, 1997
*  Ostrihom, Maďarsko
*  Reims, Francúzsko
*  Saint-Omer, Francúzsko, 1995
*  Tournai, Belgicko, 1998
*  Vladimír, Rusko, 1997
*  Wimereux, Francúzsko, 1995

## Iné projekty

## Externé odkazy
* Oficiálna stránka
* Turistické centrum pre Canterbury
* Canterburská katedrála
* Fotografie historických budov 

Kategória:Mestá v Anglicku
Kategória:Univerzitné mestá v Anglicku
Nitrianske Rudno

**Nitrianske Rudno** môže byť:

*obec v okrese Prievidza, pozri Nitrianske Rudno (obec)
*vodná nádrž na rieke Nitrica, pozri Nitrianske Rudno (vodná nádrž)
Nitrianske Rudno (vodná nádrž)

**Nitrianske Rudno** je vodná nádrž na strednom Slovensku v prievidzskom okrese na hornom toku rieky Nitrica. Nachádza sa v Rudnianskej kotline neďaleko obce Nitrianske Rudno. Vodná nádrž bola postavená v roku 1951. Vodná plocha má rozlohu 0,96 km2, max. dĺžku 1,46 km, max. šírku 0,6 km, max. hĺbku 13,5 m. Slúži hlavne na kúpanie, jachting, rybolov a vodné športy. Pri nádrži je reštaurácia, turistická ubytovňa, chatová osada a autokemping.

## Referencie

## Iné projekty

## Externé odkazy
* Poloha na turistickej mape

Kategória:Vodné diela na Slovensku
Kategória:Okres Prievidza
Kategória:Povodie Nitry
Kategória:Vodstvo v okrese Prievidza
Alphabet City

thumb|Poloha

**Alphabet City** je časť Manhattanu, ktorá bola kedysi považovaná za slum, dnes je to štýlová časť East Village. Názov pochádza z ulíc, ktoré ju tvoria, a sú to Avenue A, B, C a D a súčasne jediné ulice na Manhattane, ktoré majú jednopísmenové názvy. Alphabet City je ohraničené ulicou Houston Street na juhu a 23. ulicou na severe, kde končí Avenue C. Historické hranice časti Lower East Side, ktorá sa zmenila na modernú časť, určujú severnú hranicu na 14. ulici. Medzi významné objekty patrí Tompkins Square Park, Nuyorican Poets Cafe a Stuyvesant Town.

## Iné projekty

## Externé odkazy
* Pekarchik, Karin (June 11, 2001). "Alphabet City: The ABCs of Gentrification". *BusinessWeek*.

Kategória:Manhattan
Čerešňa pílkatá

thumb|Čerešňa pílkatá (''Prunus serrulata'')
thumb|Kvety čerešňe pílkatej

**Čerešňa pílkatá** (iné názvy: **višňa pílkatá**, **sakura ozdobná**; lat. *Cerasus serrulata* alebo *Prunus serrulata*) je strom z čeľade ružovité (*Rosaceae*), zaraďovaný do rodu slivka (''Prunus'') alebo do rodu čerešňa (''Cerasus''). 

## Sakura
Kvety čerešne pílkatej sa pod menom *[[sakura]]* (jap. 桜 alebo 櫻)  považujú v japonsku za symbol krásy a príchodu jari. Dorastá do výšky 4 metrov. Na jar keď kvitne má ružové kvety ktoré po pár týždňoch odkvitnú a potom sú len zelené kvety ktoré na jeseň odkvitnú. 

## Iné projekty

## Externé odkazy
* Garten.cz
* Botany.cz 
* Biolib.cz 
* ces.ncsu.edu  

Kategória:Listnaté stromy
Kategória:Okrasné stromy
Kategória:Ružovité
Kategória:Rastliny s ružovými kvetmi
Sakura (Japonsko)

**Sakura** (jap. 桜 alebo 櫻)) je japonské označenie pre čerešňu ako rastlinu a najmä pre jej kvet. Kvet čerešne sa považuje za japonský národný symbol. Typickým predstaviteľom sakury je napríklad čerešňa pílkatá (*Prunus serrulata*).Pochádza z Japonska. Má malé plody.

## História
Domovom sakury je veľa ázijských štátov, napr. Japonsko, Čína, India, Vietnam a Kórea. Japonsko má mnoho variant sakury (viac ako 200 kultivarov).

Behom obdobia Heian (794–1191) prevzala japonská spoločnosť mnoho zvykov z Číny, vrátane zvyku pozorovania kvetov (japonsky hanami: 花見), kedy cisárska rodina, básnici, speváci a aristokracia najčastejšie oslavovali kvety sakury. V Japonsku boli pestované stromy pre svoj krásu a skrášlenie okolia Kjótskej šľachty najmenej od roku 794. V Číne funkciu sakury pôvodne zastával strom slivky ume (dnes sa zaraďuje medzi druhy marhule), ale v polovici 9. storočí ho nahradila sakura.

## Hanami
Hanami (jap. 花見, dosl. sledovanie kvetov), je japonský tradičný zvyk užívať si prechodnú krásu kvetov; kvety ("hana"). Od konca marca do začiatku mája kvitnú čerešne v celom Japonsku a okolo prvého februára na ostrove Okinawa. Predpoveď kvitnutia (桜 前線 sakura-zensen) každoročne oznamuje meteorologická stanica a starostlivo ju sledujú tí, ktorí plánujú zažiť hanami, pretože kvety vydržia rozkvitnuté len týždeň alebo dva. V Japonsku existuje aj starodávna forma hanami, ktorá sa namiesto toho nazýva umemi (梅 見, slivka). Tento typ hanami je obľúbený medzi staršími ľuďmi, pretože je pokojnejší ako sakura oslavy, ktoré zvyčajne zahŕňajú mladých ľudí a niekedy môžu byť veľmi preplnené a hlučné.

## Symbolizmus
Napriek tomu, že sakura neprodukuje žiadne užitočné ovocie, stala sa kostrou japonskej kultúry a používa sa na západe na reprezentovanie Japonska. V duchovnom zmysle, sakura pripomína divákom, že život je krátky a krásny, rovnako ako čerešňový kvet, ktorý opadne zo stromu po niekoľkých dňoch. Je to najčastejšie používaný symbol mortality vo všetkých typoch umenia. Krásne ružové a biele kvety majú však aj tmavšiu stranu. Sakura bola použitá ako propagandistická symbolika počas druhej svetovej vojny, ale odvtedy si táto kvetina získala lepšiu povesť.

## Referencie

*

Kategória:Japonsko
Mahes

Mahes (; ďalšie tvary **Majhesa**, **Maahes**, **Mihos**, **Mijsis**, **Mahes**) bol staroegyptský boh vojny s hlavou leva. Po prvý raz sa spomína v období Novej ríše, z čoho niektorí európski archeológovia usudzujú, že Mahes nebol pôvodným egyptským božstvom. Zdá sa naozaj pravdepodobné, že Mahes mohol byť totožný s levím bohom Apedemakom uctievaným v Núbii a v oblasti Líbyjskej púšte. Jeho meno pozostávalo z počiatočných hieroglyfických znakov pre slovo „lev“. Samo osebe znamená „Ten, ktorý vidí vopred“. Prvý znak božieho mena bol totožný s hieroglyfom pre maat, takže je možné, že Mahes bol spájaný aj s poriadkom a pravdou a bol považovaný za toho, kto požiera vinníkov a ochraňuje nevinných. V Neskorej dobe bol Mahes len zriedkavo označovaný vlastným menom. Namiesto neho sa preňho používalo oslovenie Pán zabíjania, pretože Mahes bol spájaný s egyptským odporom voči cudzej nadvláde Peržanov a neskôr Rimanov.

V starovekom Egypte bol považovaný lev za symbol sily a kráľovského majestátu. Jeho hieroglyf sa objavoval v slovách „knieža“, „moc“ aj „sila“, levie božstvá boli spájané s faraónmi a s ochranou Egypta. Mahes, jeden z levích božstiev, bol preto považovaný za syna Bastet alebo menej častejšie Sechmet, ktoré sami boli takýmito ochrannými bohyňami s hlavou leva. Jeho kultové strediská sa nachádzali v Taremue (Leontopolis, 13. dolnoegyptský kraj) a Perbastete (Bubastis, 18. dolnoegyptský kraj). Za jeho otca bol považovaný jeden z mocnejších bohov, niekedy Ptah a inokedy Ré. Ako syn slnečného boha bol tým, kto počas nočnej cesty slnka podsvetím zápasil s hadom chaosu Apopom.

Mahes bol zobrazovaný ako muž s hlavou leva, niekedy korunovaný spojenou korunou Horného a Dolného Egypta, držiaci nôž. Zriedkavejšie sa po jeho boku objavovala kytica lotosov alebo bol spodobovaný ako lev požierajúci zajatca. Niektoré z jeho titulo boli: Pán zabíjania, Držiteľ noža, Šarlátový vládca. V Leontopole (Mesto levov) boli v Mahesovom chráme držané skrotené levy. Podľa gréckeho historika Aeliána: „V Egypte uctievajú levy a je tam mesto, ktoré sa volá podľa nich... levy tam majú chrámy a vyhradené miesta, v ktorých sa voľne pohybujú. Denne je im dávané mäso volov... a levy ho požierajú za zvuku piesne v egyptskej reči.“

## Kňazi Mahes
Slovom Mahes boli označovaní aj kňazi boha Amona patriaci k vyššej hierarchickej skupine z Horného Egypta a líbyjských púštnych oáz Síwa, Dáchla a Chárga. Pinodžem, Psusennes a Masaharta patrili k tejto triede kňazov. V tomto význame značí Mahes „Ten, kto je pravdivý vedľa nej“, čo sa vzťahuje na úlohu ochrancov dedičiek Amonovej manželky. Podľa kňazov Mahes sa božská pomsta bohýň spájaných s mačkou/levicou – Tefnut, Sachmet a Bastet – prejavovala silnými búrkami. Z tohto dôvodu im bola pripisovaná schopnosť ovládať počasie.

Oázy Síwa a Bahríja v líbyjskej púšti boli posledným útočiskom kňazov Mahes a ich potomkov.

Kategória:Egyptskí bohovia
Mitre (department)

Department **Mitre** leží na juhu provincie Santiago del Estero na severozápade Argentíny a je jeden z 27 departmentov provincie.

Na severe hraničí s departmentom Salavina, na východe s departmentmi Aguirre a Rivadavia, na juhu s provinciou Córdoba a na západe s departmentom Quebrachos.

Hlavné mesto departmentu Mitre je Villa Unión.

## Obce departmentu
* Villa Unión

Kategória:Departmenty v Argentíne
Moreno (department)

Department **Moreno** leží na východe provincie Santiago del Estero na severozápade Argentíny a je jeden z 27 departmentov provincie. Na severe hraničí s departmentom Alberdi, na východe s provinciou Chaco, na juhu s departmentom Juan Felipe Ibarra a na západe s departmentom Figueroa. Hlavné mesto departmentu Moreno je Quimili.

## Mestá a obce departmentu
* Las Tinajas
* Otumpa
* Patay
* Quimilí
* Tintina
* Weisburd

Kategória:Departmenty v Argentíne
Zadný potok

**Zadný potok** môže byť:

*prítok Čiernej Oravy v povodí Oravy, pozri Zadný potok (prítok Čiernej Oravy)
*prítok Lesnianskeho potoka v povodí Dunajca, pozri Zadný potok (prítok Lesnianskeho potoka)
*prítok Markušovského potoka v povodí Hornádu, pozri Zadný potok (prítok Markušovského potoka)
*prítok Muráňa v povodí Slanej, pozri Zadný potok (prítok Muráňa)
*prítok Olšavy v povodí Bodvy, pozri Zadný potok (prítok Olšavy)
*prítok Ronavy v povodí Dolného Dudváhu, pozri Zadný potok (prítok Ronavy)
*prítok Turne v povodí Bodvy, pozri Zadný potok (prítok Turne)

## Pozri aj
*Zadný jarok
Zadný potok (prítok Olšavy)

**Zadný potok** je potok v regióne Turňa, v západnej časti okresu Košice-okolie. Je to pravostranný prítok Olšavy, meria 4,7 km a je tokom VI. rádu. 

## Prameň
Pramení vo Volovských vrchoch, v podcelku Kojšovská hoľa, na juhojuhozápadnom úbočí Lazov (771,6 m n. m.) v lokalite Rinolta, v nadmorskej výške približne 530 m n. m. 

## Opis toku
Od prameňa tečie sprvu juhojuhozápadným smerom katastrálnym územím obce Poproč, následne vteká do Košickej kotliny, do podcelku Medzevská pahorkatina, kde sa v lokalite Brezinky stáča juhojuhovýchodným smerom. Ďalej preteká územím západne od Poproče, neďaleko miestneho poľnohospodárskeho družstva priberá ľavostranný prítok (2,6 km) z južného svahu Lazov, potom sa na dvoch krátkych úsekoch rozvetvuje na dve ramená a opäť zľava priberá prítok (2,3 km) z lokality Rúbanisko (miestne nazývaný *Hankov jarok*), ktorý severojužným smerom tečie intravilánom Poproče. Na dolnom toku už tečie katastrálnym územím obce Jasov, stáča sa na juh a na severnom okraji intravilánu tejto obce ústi v nadmorskej výške cca 268 m n. m. do Olšavy.

## Iné názvy
*Zadný potočok
*Lanz

## Referencie

Kategória:Potoky na Slovensku
Kategória:Povodie Bodvy
Kategória:Vodné toky vo Volovských vrchoch
Kategória:Vodné toky v Košickej kotline
Kategória:Vodné toky v okrese Košice-okolie
Zadný potok (prítok Turne)

**Zadný potok** je potok v západnej časti regiónu Turňa, na území okresu Rožňava. Je to ľavostranný prítok Turne, meria 2,1 km a je tokom VI. rádu.

Tečie v Slovenskom krase, kde pramení v podcelku Silická planina, vyteká z vyvieračky Zadný prameň na východnom svahu Fabiánky (632,6 m n. m.) v nadmorskej výške približne 515 m n. m. Najprv tečie juhojuhovýchodným smerom, potom prechodne smerom na juh a obteká Malú Melu (608,0 m n. m.) na pravom brehu. Následne sa stáča na juhozápad, podteká cestu III. triedy Silica - Silická Jablonica, znovu tečie severojužným smerom a sprava priberá prítok z juhozápadného svahu Malej Mely. Napokon sa oblúkom stáča na juhovýchod a na katastrálnom území obce Silica, východojuhovýchodne od nej, ústi v nadmorskej výške cca 307 m n. m. do Turne. Je to prvý prítok Turne.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Rožňava
Párovské Háje

**Párovské Háje** sú mestskou časťou Nitry. Ležia na Podunajskej pahorkatine, juhozápadným smerom od centra mesta, pri odbočke z Jarockej cesty, pokračujúcej až do obce Jarok.

## Referencie

## Externé odkazy
* Párovské Háje na WikiMapia

Kategória:Mestské časti Nitry
Umberto de Morpurgo

Barón **Umberto Louis de Morpurgo** (* 12. január 1896, Terst, Taliansko† 26. február 1961, Ženeva, Švajčiarsko) bol taliansky tenista židovského pôvodu. Medzi jeho najväčšie úspechy v tenise patria bronzová medaila z mužskej dvojhry z olympijských hier v Paríži v roku 1924 a účasť v štvrťfinále grandslamového turnaja Wimbledonu v roku 1928.

Narodil sa v Terste, ešte keď mesto bolo súčasťou Rakúsko-Uhorska, zmenil si občianstvo na talianske po postúpení mesta Taliansku po prvej svetovej vojne. Jeho matka bola Angličanka, študoval v Oxforde, kde sa zoznámil s tenisom, reprezentoval Veľkú Britániu v roku 1911 ako juniorský majster. 
V roku 1928 sa dostal na Wimbledonskom turnaji do štvrťfinále, v roku 1929 vo French Open sa tiež dostal do štvrťfinále, v roku 1930 do semifinále.

Taliansko reprezentoval v Davisovom pohári v rokoch 19231933, odohral celkovo 79 zápasov, z toho 53 v dvojhre (39 výhier, 14 prehier) a 26 v štvorhre (16 výhier, 10 prehier). V oboch svojich zápasoch s Jackom Crawfordom, ktorý patril medzi svetovú špičku, De Morpurgo zvíťazil.

V roku 1993 bol zaradený do Medzinárodnej židovskej športovej siene slávy.

## Externé odkazy
* Informácie na International Jewish Sports Hall of Fame 

## Zdroj

Kategória:Talianski tenisti
Kategória:Tenisti židovského pôvodu
Kategória:Talianski olympionici
Janíkovce

**Janíkovce** sú mestskou časťou Nitry. Ležia na na okraji Podunajskej pahorkatiny, cca  juhovýchodne od centra, pri ceste do obce Čechynce. Do roku 1976 boli samotnou obcou. V súčasnosti tu žije 1 951 obyvateľov. 

Okrem futbalového klubu sa tu nachádza aj letisko, či kostol svätých Petra a Pavla, ktorý bol postavený v roku 1715. Cez obec preteká Janíkovský kanál. V roku 1576 obec vypálili Turci. V minulosti bola obec rozdelená na Malé Janíkovce a Veľké Janíkovce. Časť obce Veľké Janíkovce patrila Zoborskému kláštoru. Obec Malé Janíkovce bola v 11. storočí majetkom bývalých hradných jobanagiónov. V 19. storočí zachvátilo obec niekoľko požiarov.

## Iné projekty

Kategória:Mestské časti Nitry
Štósky potok

**Štósky potok** je potok v západnej časti regiónu Turňa, v najzápadnejšej časti okresu Košice-okolie. Je to ľavostranný prítok Bodvy, meria 6,1 km a je tokom V. rádu.

## Prameň
Tečie vo Volovských vrchoch, pramení v podcelku Pipitka na severoseverozápadnom svahu Tupého vrchu (1 040,5 m n. m.) v nadmorskej výške približne 940 m n. m. 

## Opis toku
Od prameňa tečie sprvu smerom na sever, zľava priberá krátky prítok zo severozápadného úbočia Tupého vrchu, stáča sa na severoseverovýchod a preteká dolinou Peklisko. Následne priberá ľavostranné prítoky najprv prameniaci juhovýchodne od kóty 993,2 m, potom potok z Medvedej doliny. Ďalej sa stáča, prechodne tečie východným smerom, opäť zľava priberá prameniaci juhovýchodne od Štóskeho sedla (798 m n. m.), potom sa stáča na juhovýchod a preteká intravilánom obce Štós. V obci najprv priberá zľava prítok prameniaci východne od Štóskeho sedla, potom sprava prítok z východného svahu Tupého vrchu, z tej istej strany aj prítok zo západného svahu Drieňovca (641,9 m n. m.) a koryto potoka sa stáča východným smerom. Z ľavej strany ďalej priberá Kúpeľný potok a tečie súbežne s cestou II. triedy č. 548 na ľavom brehu. Pod obcou ešte priberá ľavostranný prítok spod kúpeľov Štós a k ústiu pokračuje východojuhovýchodným smerom. Napokon podteká spomenutú cestu a VJV od Štósa ústi v nadmorskej výške cca 381 m n. m. do Bodvy. Na dolnom toku vytvára potok hranicu medzi geomorfologickými podcelkami Pipitka na pravom a Kojšovská hoľa na ľavom brehu.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky vo Volovských vrchoch
Kategória:Vodné toky v okrese Košice-okolie
Letné olympijské hry 1936

[right|thumb|Olympijský štadión (autor [Josef Jindřich Šechtl)]]**XI. letné olympijské hry** sa konali od 1. do 16. augusta 1936 v nemeckom Berlíne. Nemecké hlavné mesto bolo v hlasovaní v apríli 1931 uprednostnené pred španielskou Barcelonou. Voľba hostiteľského mesta však prebiehala ešte pred nástupom nacistického režimu Adolfa Hitlera. Ten zneužil olympiádu na propagáciu svojho režimu.

Antifašisti naplánovali v Barcelone na Estadi Olímpic de Montjuïc (teraz Estadi Olímpic Lluís Companys) tzv. "Ľudovú olympiádu" (Olimpiada popular). Tá bola však zrušená kvôli občianskej vojne v krajine.

## Medailová bilancia

## Zaujímavosti
* náhľad|Počas olympijských hier bola prvýkrát použitá olympijská pochodeň.Vo finálových cyklistických pretekoch nemecký pretekár Toni Merkens nešportovým spôsobom obmedzil Arieho van Vlieta z Holandska. Aj napriek diskvalifikácii dostal zlato a bol odmenený 100 ríšskymi markami.
* Pred olympiádou v Berlíne sa prvýkrát organizoval beh s olympijskou pochodňou.

## Poznámky


## Referencie


## Iné projekty

## Externé odkazy
* LOH 1936 na oficiálnej stránke MOV 
* United States Holocaust Memorial Museum - Online Exhibition: Nazi Olympics: Berlin 1936
* United States Holocaust Memorial Museum - Library Bibliography: 1936 Olympics

## Zdroj


Kategória:Šport v 1936
OH
Kategória:Športové podujatia v Berlíne
Moreno

**Moreno** môže byť:
* meno:
** portugalské a španielske priezvisko, pozri Moreno (priezvisko)
** krstné meno, pozri Moreno (krstné meno)
* v geografii:
** okres v argentínskej provincii Buenos Aires, pozri Moreno (okres v Buenos Aires)
** hlavné mesto v predchádzajúcej provincii, pozri Moreno (Buenos Aires)
** argentínsky department, pozri Moreno (department)
** hlavné mesto ekváderskej provincie Galápagos, pozri Puerto Baquerizo Moreno
** mesto v mexiskom spolkovom štáte Jalisco, pozri Lagos de Moreno
** mesto v kraji Riverside v Kalifornii v USA, pozri Moreno (Kalifornia)
** obec na ostrove Rennell (patrí do územia Šalamúnskych ostrovov), pozri Moreno (Rennell)
** mesto v brazílskom spolkovom štáte Pernambuco, pozri Moreno (Pernambuco)
** časť názvu ľadovca nachádzajúceho sa v argentínskom národnom parku Los Glaciares, pozri Perito Moreno (ľadovec)
** časť názvu argentínskeho národného parku, pozri Perito Moreno (národný park)
** časť názvu argentískeho mesta ležiace v provincii Santa Cruz, pozri Perito Moreno (Santa Cruz)
Mitre

**Mitre** môže byť:
* v geografii:
** argentínsky department, pozri Mitre (department)
** vrch na Novom Zélande, pozri Mitre (Nový Zéland)
* priezvisko:
** argentínsky politik, vojak, historik a publicista, pozri Bartolomé Mitre
** profesionálny bejzbalový nadhadzovač, pozri Sergio Mitre
Untitled Korn album

***Untitled Korn album*** je v poradí ôsmy album americkej metalovej kapely KoЯn, ktorý 27. júla, 2007 vydalo hudobné vydavateľstvo Virgin Records. Štandardná edícia obsahuje 13 skladieb, edícia *DeLuxe* obsahuje bonusovú nahrávku „Sing Sorrow“. 

Tento album nemá nijaký názov. Táto skutočnosť je komentovaná spevákom skupiny, Jonathanom Davisom slovami: "*why not just let our fans call it whatever they wanna call it?*" (*"prečo by sme nemohli nechať našich fanúšikov, nech si ho nazývajú tak ako oni chcú?*").

Album je najexperimentálnejším zo všetkých albumov skupiny.

## Zoznam skladieb
# „Intro“ – 1:57
# „Starting Over“ – 4:02
# „Bitch We Got a Problem“ – 3:22
# „Evolution“ – 3:37
# „Hold On“ – 3:05
# „Kiss“ – 4:09
# „Do What They Say“ – 4:17
# „Ever Be“ – 4:48
# „Love and Luxury“ – 3:00
# „Innocent Bystander“ – 3:28
# „Killing“ – 3:36
# „Hushabye“ – 3:52
# „I Will Protect You“ – 5:30

### Bonusové skladby
# „Sing Sorrow“ (Deluxe Edition bonus track) – 4:33
# „Overture Or Obituary“ (iTunes predpredaj) - 3:00

### Bonusy na DVD
# Making of Documentary – 48:13
# Korn Photo Slideshow – 3:39

Kategória:Albumy skupiny Korn
Kategória:Hudobné albumy z 2007
Offa (Mercia)

**Offa** († 26. / 29. júla 796) bol panovník kráľovstva Mercia v rokoch 757796, ako prvý sa pokúsil zjednotiť anglosaské kráľovstvá vo Veľkej Británii. Ako prvý sa vyhlásil za kráľa Anglicka. Podarilo sa mu ovládnuť územia južne od Northumbrie, ale po jeho smrti moc Mercia upadla. Dal postaviť aj tzv. Offov val pozdĺž hranice s Walesom na ochranu pred Keltmi.

## Iné projekty

Kategória:Králi Anglicka
Kategória:Úmrtia v 796
Offa

**Offa** môže byť:
*kráľ Anglov († 456), pozri Offa (Anglovia)
*kráľ Mercie († 796), pozri Offa (Mercia)
*kráľ Essexu, pozri Offa (Essex) 
*mesto v Nigérii, pozri Offa (Nigéria)
Augustín z Canterbury

**Svätý Augustín z Canterbury** (* ? - † 26. máj 604, Canterbury) bol kresťanský kňaz, biskup a benediktínsky mních, ktorého vyslal pápež Gregor Veľký, aby šíril kresťanstvo v Anglicku. Je označovaný ako *apoštol [[Angličania|Angličanov]]* a považuje sa za zakladateľa cirkvi v Anglicku.  
Augustínovi sa misia podarila, Angličania prijali kresťanstvo, roku 601 sa stal hlavou cirkvi - arcibiskupom v Canterbury. No jeho učenie sa šírilo len medzi vyššími vrstvami spoločnosti, medzi roľníkmi šírili kresťanstvo keltskí mnísi.

## Iné projekty

Kategória:Narodenia v 6. storočí
Kategória:Úmrtia 26. mája
Kategória:Úmrtia v 604
Kategória:Britskí katolícki svätci
Kategória:Katolícki svätci majúci sviatok 26. mája
Augustín

**Augustín** môže byť:
* meno, pozri Augustín (prvé meno)
* jeden zo svätcov, pozri Svätý Augustín
Missourský kompromis

náhľad|USA v roku 1820. The Missourský kompromis zakázal otrokárstvo v Neorganizovanom teritóriu Veľkých plání (tmavozelená) a povolil ho v Missouri (žltá) a Arkansaskom teritóriu (modrá).
**Missourský kompromis** bola dohoda prijatá 3. marca 1820 Kongresom USA.
Jeho cieľom bolo zachovať politickú rovnováhu medzi južnými otrokárskymi štátmi a severnými protiotrokárskymi štátmi.

## Príčiny
* Kúpa Louisiany (1803) s rozvinutým otrokárskym systémom.
* Žiadosť Missouri o prijatie do zväzku USA ako ďalšieho otrokárského štátu podnietilo v roku 1818 ostrý konflikt v politickom živote USA.

## Rokovania
Po dlhých rokovaniach dospel Kongres ku kompromisu. Boli prijaté dva štáty - jeden otrokársky (Missouri) a jeden neotrokársky (Maine). Územie Louisiany bolo rozdelené na južnú oblasť, kde bolo otrokárstvo povolené a na severnú časť, kde bolo otrokárstvo zakázané.

## Následky
Kompromis narazil na odpor plantážnikov v otrokárskych štátoch. Bol zrušený v roku 1854 zákonom o Kansase a Nebraske.

Kategória:Dejiny USA
Kategória:Otrokárstvo
Omertà

**Omertà** alebo po slovensky aj **omerta** je časť etického kódexu mafie, podľa ktorého je člen organizácie povinný voči polícii a úradom zachovávať mlčanie o všetkých aktivitách organizácie a jej členoch, aj keby šlo o jeho nepriateľa. Porušenie tohto „zákona mlčania” sa trestá smrťou.

Zjednodušená definícia tohto kódu: „Ktokoľvek sa obracia k zákonu proti spoločníkom, je buď blázon, alebo zbabelec. Ktokoľvek sa nevie postarať o seba bez ochrany polície, je oboje. Je tak zbabelé vydať páchateľa spravodlivosti, dokonca aj keď jeho priestupky sú voči sebe samému, ako nepomstiť krivdu násilím. Je podlé a opovrhnutiahodné ak zranený muž vyzradí meno útočníka, pretože ak sa uzdraví, musí prirodzene sám očakávať odplatu."

## Pozri aj
* Krvná pomsta
* Mafia

## Zdroje

Kategória:Mafia